section_heading: Radnja
paragraph_text: Knjiga opisuje Prag 1968. godine, živote intelektualaca i umjetnika u češkom društvu tijekom komunističke ere, Praško proljeće i ulazak sovjetskih trupa u zemlju. Likovi su Tomaš, uspješni kirurg, njegova supruga Tereza, fotograf, mučena muževljevim nevjerstvima, Sabina, slobodni umjetnik i Tomaševa ljubavnica, Franc, profesor na švicarskom sveučilištu i Sabinin ljubavnik, Simon, Tomašev sin iz prethodnog braka.